CELEX: 52014PC0066
Language: lv
Date: 2014-02-06
Title: Priekšlikums EIROPAS PARLAMENTA UN PADOMES LĒMUMS par Eiropas Savienības dalību Eiropas Investīciju fonda kapitāla palielināšanā

|
			
		
		
		52014PC0066
		
			Priekšlikums EIROPAS PARLAMENTA UN PADOMES LĒMUMS par Eiropas Savienības dalību Eiropas Investīciju fonda kapitāla palielināšanā /* COM/2014/066 final - 2014/0034 (COD) */
			
				
		
		
			
			   	PASKAIDROJUMA RAKSTS
1.           PRIEKŠLIKUMA KONTEKSTS
Eiropas Investīciju fonds (EIF) tika
nodibināts 1994. gadā, lai “veicinātu ilgtspējīgu
un līdzsvarotu izaugsmi Kopienā”. EIF statūtu 2. pantā
noteikts EIF pienākums atbalstīt ES politikas mērķus. Ar
EIF pašreizējām darbībām, no vienas puses, tiek segti
ieguldījumi riska kapitālā un mazāku vidusmēra
uzņēmumu finansējumā, kā arī mezonīna
finansējumā, lai uzlabotu riska kapitāla pieejamību strauji
augošiem un inovatīviem MVU. No otras puses, tas nodrošina garantijas un kredītkvalitātes
uzlabošanu, izmantojot vērtspapīrošanu, lai uzlabotu finanšu
starpnieku aizdevumu izsniegšanas spēju un tādējādi — aizdevumu
pieejamību un noteikumus saņēmējiem MVU. EIF darbojas,
izmantojot savus līdzekļus vai pārvaldot mandātus[1] EIB, Komisijas vai
valstu un reģionu valdību vārdā. 
EIF statūtos noteiktais mērķis
atbalstīt ES politiku atspoguļojas gan kapitāla
ieguldījumu, gan garantiju ārkārtīgi lielajā
pieaugumā nesenās krīzes laikā. Paredzams, ka šie centieni 2013. gadā
radīs privātā pašu kapitāla finansējuma saistības
kopsummā par EUR 1,5 miljardiem ar sviras efektu — līdz EUR
6,4 miljardiem. Attiecībā uz garantijām EIF sagaida, ka 2013. gadā
tiks izmantoti EUR 1,9 miljardi, kas kalpos par katalizatoru aizdevumiem maziem
un vidējiem uzņēmumiem EUR 7,5 miljardu
apmērā[2].
Pēc EIF kapitāla palielinājuma 2007. gadā
parakstītā kapitāla summa sasniedz EUR 3 miljardus,
kas sadalīti 3000 daļās ar nominālo vērtību
EUR 1 miljons katra. EIF apmaksātais kapitāls patlaban ir
EUR 600 miljoni (t. i., 20 % no parakstītā
kapitāla). Kopš 2013. gada oktobra EIF pieder EIB (62,1 %),
Eiropas Savienībai (30 %) un 24 publiskām un
privātām finanšu iestādēm (7,9 %). 
Eiropadome 2012. gada jūnija
sanāksmē pieprasīja, lai EIF pasākumi, īpaši
attiecībā uz riska kapitālu, tiktu izstrādāti,
sadarbojoties ar pastāvošajām valstu struktūrām. Eiropadome
2013. gada jūnijā pieprasīja palielināt EIF
kredītkvalitātes uzlabošanas spēju. Uzaicinājums tika
izteikts saistībā ar “Jauno investīciju plānu Eiropai”,
kurā īpašs uzsvars likts uz MVU finansējumu, kas ir EIF
darbības stūrakmens. Oktobrī Eiropadome aicināja pielikt
visas pūles, lai turpinātu atjaunot parastos aizdevumus ekonomikai un
atvieglotu ieguldījumu finansēšanu, īpaši attiecībā uz
MVU.
Atbildot uz Eiropadomes secinājumiem, EIF
ir noteikusi vairākus finansēšanas risinājumus turpmākam
MVU atbalstam un savu līdzekļu maksimālas atdeves
nodrošināšanai. Lai tos īstenotu, ierosināti šādi divi
galvenie veidi:
·                        
palielināt MVU aizņēmumu
finansējuma piedāvājumu, izmantojot kredītkvalitātes
uzlabošanas darbības, tostarp MVU iniciatīvu; un 
·                        
radīt papildu ieguldījumu spēju, ko
izmantot privātam pašu kapitālam, mezonīna, riska un izaugsmes
kapitālam. 
EIF pašu līdzekļi būs
būtisks atbalsts šīm darbībām, kā arī, izmantojot
līdzieguldījumus, nodrošinās interešu saskaņošanu ar citiem
mandātiem, tostarp ES mandātiem, piemēram, programmu
“Apvārsnis 2020” un COSME. 
Paredzams, ka šo iniciatīvu
rezultātā EIF turpmākajos gados divkāršos kopējos
garantiju un riska kapitāla riska darījumus. Katra EIF darījumu
joma ir saistīta ar dažādiem riskiem, kas atspoguļojas
konkrētā rezervju līmenī, kuras jāveido piešķirtajam
ekonomiskajam kapitālam. Riska pārvaldības apsvērumu dēļ
piešķirtā kapitāla summai nevajadzētu pārsniegt EIF
pašu kapitālu. Ņemot vērā iepriekš aprakstītos
izaugsmes plānus, gaidāms, ka pašreizējā rezerve strauji
samazināsies. Tādējādi ir jāpalielina EIF pieejamais
kapitāls, lai izpildītu tiesību aktos noteiktās
prasības attiecībā uz kapitālu un saglabātu AAA kredītreitingu,
kas ir ļoti būtiski, lai EIF varētu veikt
kredītkvalitātes uzlabošanas darbības. 
Sākotnēji EIF iesniedzis šādas divas
alternatīvas, lai uzlabotu savu spēju: 
·                        
1. scenārijs. Palielināt apmaksāto
daļu no 20 % līdz 40 %;
·                        
2. scenārijs. Palielināt
parakstīto kapitālu ar apmaksāto daļu 20 %.
Saskaņā ar 1. scenāriju visiem
esošajiem kapitāla daļu īpašniekiem būtu pienākums
piedalīties vai pārdot savas EIF daļas, jo nebūtu
iespējami atšķirīgi iemaksu koeficienti par kapitāla
daļu, savukārt 2. scenārijs ļauj esošajiem kapitāla
daļu īpašniekiem izvēlēties, vai parakstīties uz
jaunām daļām proporcionāli to pašreizējai
līdzdalībai EIF kapitālā.
EIF kapitāla palielināšanas
iespējas EIF vadība 2013. gada septembrī neoficiāli
apsprieda ar visiem EIF finanšu iestāžu kapitāla daļu
īpašniekiem, kas par kapitāla palielināšanu kā tādu sniedza
pozitīvas atsauksmes. Tomēr tas, ka kapitāla daļu
īpašniekiem būtu pienākums piedalīties vai zaudēt visu
līdzdalību, netika uzskatīts par pieņemamu. Turklāt valdīja
plaša vienprātība par to, ka ir svarīgi saglabāt EIF
trīspusējo īpašumtiesību struktūru.
Tādējādi galīgajā priekšlikumā EIF saglabāja
tikai 2. scenāriju.
EIF direktoru padome 2013. gada 26. novembrī
pamatā apstiprināja EIF parakstītā kapitāla
palielinājumu par līdz pat EUR 1500 miljoniem, no kuriem 20 %
būs apmaksāti. Tas nozīmē, ka ES jāparakstās
vēl uz 450 papildu kapitāla daļām. Tehniskie noteikumi
un procesa apraksts savlaicīgi tiks iesniegts direktoru padomē. Saskaņā
ar EIF statūtiem kapitāla palielinājums jāapstiprina EIF pilnsapulcē,
kurā Komisijai ir bloķējošs mazākums attiecībā uz
šo lēmumu[3].
EIB direktoru padome 2013. gada
decembrī apstiprināja EIF kapitāla palielinājumu un
atļāva iesniegt dokumentus EIB valdē.
Decembrī Eiropadome arī
aicināja Komisiju un EIB turpināt nostiprināt EIF spēju,
palielinot tā kapitālu, lai līdz 2014. gada maijam
panāktu galīgo vienošanos.
Kapitāla palielināšana būtu
jāpapildina ar jaunu EIB riska veicināšanas mandātu (EIB Risk
Enhancement Mandate — EREM), kas laikposmā no 2014. līdz 2016. gadam
veido līdz EUR 2,3 miljardiem. Pateicoties i) lielākai spējai,
ko radīs kapitāla palielinājums, un ii) EIB mandātam, EIF
sagaida, ka gadā tiks sadalīti EUR 2 miljardi līdz
EUR 3 miljardi kredītkvalitātes uzlabošanas darījumiem
(veicinot aizdevumus MVU EUR 11 miljardu līdz EUR 20 miljardu
apmērā gadā), sākot no 2014. gada un sasniedzot
maksimumu 2015. gadā. Turklāt tiks nodrošinātas papildu
privātā pašu kapitāla saistības EUR 400 miljonu
apmērā.
Kapitāla palielināšanas
kontekstā tiks nostiprināta pašreizēja publiskā un
privātā sektora līdzdalības struktūra, izmantojot
finanšu iestāžu kapitāla daļu īpašnieku pilnu dalību.
Tā ir arī iespēja paplašināt EIF kapitāla daļu
īpašnieku loku, piesaistot vairāk līdzīgi domājošas,
valsts/reģionālās uzņēmējdarbības atbalsta iestādes
saskaņā ar Komisijas sponsorēto ārējo
novērtējumu un Eiropadomes 2012. gada jūnija
secinājumu būtību.
Ņemot vērā vajadzību
savlaicīgi reaģēt uz Eiropadomes secinājumiem un to, ka steidzami
jāatbalsta ES politikas mērķi attiecībā uz izaugsmes
un nodarbinātības veicināšanu pēckrīzes vidē, spēja,
kas radīsies, palielinot EIF kapitālu, būtu jānostiprina
jau 2014. gadā. Lai dotu ES iespēju atbalstīt kapitāla
palielināšanu EIF pilnsapulcē 2014. gada pavasarī, būtu
jābūt pabeigtai parastajai likumdošanas procedūrai. Citādi radīsies kavēšanās līdz 2015. gadam.
2.           APSPRIEŠANĀS AR
IEINTERESĒTAJĀM PERSONĀM UN IETEKMES NOVĒRTĒJUMU
REZULTĀTI
Saskaņā ar Padomes Lēmumu 2007/247/EK[4], ar ko apstiprina ES
dalību EIF kapitāla iepriekšējā palielināšanā,
Komisija 2012. gadā veica ārēju izvērtējumu par
EIF darbībām ar pašu līdzekļiem. Šajā
izvērtējumā ņēma vērā dažādu
ieinteresēto personu viedokli, sākot no dalībvalstu, EIB un
finanšu iestāžu pārstāvjiem līdz Komisijai. Turklāt
vērtētāji apspriedās ar finanšu iestāžu akcionāriem,
privātā pašu kapitāla un riska kapitāla fondu
pārvaldniekiem, kas bija saņēmuši ieguldījumu no EIF pašu
līdzekļiem, tādu vērtspapīrošanas darījumu iniciatoriem,
kuros piedalījās EIF, kā arī attiecīgās nozares
iestāžu pārstāvjiem. Šis izvērtējums apstiprināja
ES līdzdalības pievienoto vērtību, pamatojoties uz
šādiem apsvērumiem.
·      Izmantojot ES līdzdalību, Eiropas Komisija ir
pārstāvēta EIF pilnsapulcē un EIF direktoru padomē
(divi no septiņiem locekļiem), kas ‎ļauj ES būtiski ietekmēt EIF
stratēģisko un darbības mērķu noteikšanu. Tas ļauj veicināt un nostiprināt galvenos ES politikas
mērķus EIF darbībās.
·      ES līdzdalība veido pamatu, lai veicinātu ES politiku
darba attiecībās ar EIB un citiem finanšu jomas publiskiem un
privātiem kapitāla daļu īpašniekiem. Apvienotās
padomes darbības ar citiem kapitāla daļu īpašniekiem, jo
īpaši EIB, veicina lielāku organizatorisku sapratni un ciešākas
darba attiecības starp galvenajām ieinteresētajām personām
MVU finansēšanas vidē.
·      Kredītreitingu stabilitāte: kopīgā EIB un ES
līdzdalības partnerība EIF ir nodrošinājusi EIF AAA/Aaa
reitingu. Labam kredītreitingam ir izšķiroša nozīme, lai EIF
finansēšanas instrumenti būtu efektīvi.
Lai gan EIF darbības ar pašu
līdzekļiem rada ievērojamu pievienoto vērtību finanšu
tirgos, atspoguļojot EIF uz tirgu orientēto pieeju, ko izmanto, lai
ietekmētu politiku, izvērtējumā arī tika
konstatētas vairākas jomas, kurās varētu palielināt uz
politiku panākto ietekmi, kuru rada darbības ar EIF pašu
līdzekļiem. Saskaņā ar izvērtējuma secinājumiem
Komisija ir sagatavojusi turpmāku rīcības plānu, kas 2012. gada
novembrī tika iesniegts Padomei un Parlamentam un patlaban tiek
īstenots. Galvenie izvērtējuma secinājumi un
attiecīgie pasākumi, kas veikti, atbildot uz Komisijas
pieprasījumu, ir šādi.
·        
Jāpanāk lielāka skaidrība par
ES politikas mērķiem, kas jāsasniedz ar EIF. Šajā
kontekstā būtu jāpārskata vēlamais finanšu un
politikas atdeves līdzsvars, kā arī vēlamais dividenžu
sadalījuma līmenis. Pēc Komisijas pieprasījuma EIF ir
sagatavojis ziņojumu padomei par pievienoto vērtību
saistībā ar EIF, kā arī ex post ietekmes
novērtējumu, kas tika pabeigti 2013. gada aprīlī.
Tādējādi tiek ieviests ex post ietekmes
novērtējuma ziņojums, ar kuru vāc datus par atsevišķo
darījumu patieso ietekmi uz MVU. Turklāt Komisija pieprasīja,
lai atkārtoti tiktu novērtēta EIF dividenžu politika. EIF pilnsapulcē
2013. gadā tika pieņemts lēmums atkāpties no
parastās 40 % dividenžu izmaksas attiecības (no tīrās
peļņas) un sadalīt dividenžu veidā 20 % no
tīrās peļņas. Lēmums atkal tiks pārskatīts 2014. gada
pilnsapulcē. 
·        
Ņemot vērā to, ka katra
kapitāla daļu īpašnieku grupa dod atšķirīgu (pierādāmu)
ieguldījumu EIF kopējā pievienotajā vērtībā,
būtu jāpieliek visas pūles, lai pilnībā saglabātu
EIF trīspusējo struktūru. Vismaz būtu jāsaglabā
un ideālā gadījumā jāpaplašina finanšu iestāžu
līdzdalība. Atbildot uz šo secinājumu, Komisija lūdza EIF
vadību, lai tā kā jaunus kapitāla daļu īpašniekus
no finanšu iestāžu segmenta mēģina vairāk piesaistīt
līdzīgas nostājas iestādes. EIF vadībai ir lūgts
arī regulāri ziņot padomei par darbībām, kuras EIF
veicis, lai piesaistītu jaunus kapitāla daļu īpašniekus no
finanšu iestāžu segmenta. 
·        
Ņemot vērā nelielo pievienoto
vērtību, kuru gūst ar sistemātiskiem
līdzieguldījumiem, izmantojot tikai riska kapitāla mandātu,
kuru EIF piešķīrusi EIB, EIF tiks aicināts regulāri veikt
līdzieguldījumus, izmantojot citus mandātus, tostarp tādus
ES mandātus kā, piemēram, programmas “Apvārsnis 2020” un COSME,
lai nodrošinātu labāku Komisijas un EIF interešu saskaņošanu.
Ņemot vērā to, ka ir pieejams
nesen veiktais ārējais izvērtējums un ievērojot
proporcionalitātes principu un iepriekšējo praksi, Komisija ierosina
neveikt oficiālu ietekmes novērtēšanu.
3.           PRIEKŠLIKUMA JURIDISKIE
ASPEKTI
Padomes 1994. gada 6. jūnija
Lēmuma 94/375/EK par Kopienas dalību Eiropas Investīciju
fondā[5]
3. pantā ir iekļauts īpašs noteikums par kapitāla
palielinājumiem. Tomēr šo noteikumu nevar izmantot par juridisko
pamatu jaunam lēmumam par EIF kapitāla palielināšanu, ņemot
vērā Eiropas Savienības Tiesas judikatūru par tā
saucamo “atvasināto juridisko pamatu”. Tā vietā būtu
jāierosina izmantot juridisko pamatu, kas iekļauts primārajos
tiesību aktos. 
Ņemot vērā EIF mērķus
un darbības, kā noteikts tā statūtos, un lēmumos, ko
tā pārvaldes struktūras pieņēmušas saskaņā
ar statūtiem, un ņemot vērā primāro mērķi,
kas ir izvirzīts ar kapitāla palielinājumu, proti, 
–                        
reaģēt uz Eiropadomes aicinājumu
palielināt EIF kredītkvalitātes uzlabošanas spēju,
īpaši MVU labā, un
–                        
izveidot papildu spēju, lai varētu veikt
kapitāla ieguldījumus MVU atbalstam un inovāciju
pētniecības un tehnoloģiju attīstības atbalstam
uzņēmumos dalībvalstīs, 
tādējādi veicinot
rīcību, lai atbalstītu Savienības rūpniecību,
LESD 173. panta 3. punkts tiek uzskatīts par atbilstīgu ierosinātā
kapitāla palielinājuma juridisko pamatu.
4.           IETEKME UZ BUDŽETU 
Ņemot vērā ierosināto
parakstītā kapitāla palielinājumu līdz EUR 1,5 miljardiem,
Komisijai vajadzēs iegādāties līdz 450 jaunām
daļām.
Turpmākajā
tabulā kopsavilkuma veidā parādītas ES daļas EIF
kapitālā pēc ierosinātās kapitāla
palielināšanas. Tajā parādīts ES parakstītais EIF
kapitāls, kas sadalīts apmaksātajā un
pieprasāmajā daļā pirms un pēc pašreizējās
kapitāla palielināšanas.
ES daļa EIF kapitālā (miljonos EUR)
 Apmaksātais kapitāls || Pieprasāmais kapitāls || Kopējais parakstītais kapitāls pēc palielinājuma 
 Esošais (līdz 2014. gadam) || Ierosinātais palielinājums || Kopā || Esošais (līdz 2014. gadam) || Ierosinātais palielinājums || Kopā 
 180 || 90 || 270 || 720 || 360 || 1080 || 1350 
ES parakstīšanās uz jaunajām
EIF kapitāla daļām notiktu četru gadu laikā,
sākot no 2014. gada. Tiek lēsts, ka būs nepieciešami
aptuveni EUR 175 miljoni, lai iegādātos 450 daļas.
Šī aplēse pamatojas uz EIF prognozēm par to, kā veidosies
EIF daļas cena parakstīšanās laikposmā no 2014. līdz 2017. gadam.
Daļas emisijas cenu noteiks saskaņā ar formulu, par ko ir
panākta vienošanās, proti, vienošanās par daļu atpirkšanu cenu
(Repurchase Share Price Undertaking — RSPU). Tajā ir
iekļauta apmaksātā kapitāla daļa, kā arī
dažādas rezerves (piemēram, obligātā rezerve,
nesadalītā peļņa) un finanšu gada peļņa,
atskaitot izmaksātās dividendes. Rezervju pārmaiņas ir
grūti aplēst, ņemot vērā to, ka vienas no
rezervēm parāda EIF veikto privātā pašu kapitāla
ieguldījumu tirgus vērtējumu pārmaiņas un
vērtības pārmaiņas saistībā ar EIF kasi.
Faktiskā kapitāla daļas cena katrā parakstīšanās
periodā būs balstīta uz revidētajiem finanšu
pārskatiem par iepriekšējo gadu. 
Komisija ierosina, lai dividendes, ko EIF
maksās laikposmā no 2014. līdz 2017. gadam, tiktu izmantotas,
lai daļēji segtu jauno kapitāla daļu izmaksas.
Pieņemot, ka 2013. gada dividenžu izmaksas attiecība (20 %)
būs nemainīga nākamo četru gadu laikā,
saņemamās dividendes šajā periodā tiek lēstas aptuveni
EUR 11,5 miljonu apmērā. Tomēr jāuzsver, ka EIF
izmanto dividenžu izmaksas attiecību 33 % kā darba
pieņēmumu aprēķinos, kuri iekļauti dokumentā, ar
ko ierosina EIF kapitāla palielinājumu direktoru padomē. Ja
tiktu pieņemts šāds dividenžu līmenis, 450 kapitāla
daļu iegādei būtu vajadzīgi aptuveni EUR 172 miljoni
un lēstās saņemamās dividendes laikposmā no 2014.
līdz 2017. gadam sasniegtu EUR 19 miljonus. Par
dividendēm katru gadu lemj EIF pilnsapulcē.
Tāpēc šajā posmā nevar
precīzi aprēķināt gan kapitāla daļas emisijas
cenu, gan dividenžu līmeni visam parakstīšanās periodam.
Katrā gadījumā gaidāms, ka cena, kura ES no savas puses
jāmaksā par kapitāla palielinājumu, nepārsniegs
paredzamo budžeta apropriāciju EUR 170 miljonus plus saņemamās
dividendes laikposmā no 2014. līdz 2017. gadam. Lai uzlabotu MVU
piekļuvi finansējumam, Komisija ierosina izmantot apropriācijas,
kas jau ir ieplānotas finanšu instrumentiem saskaņā ar programmu
COSME un “Apvārsnis 2020”. 
Tāpat kā EIF arī COSME
regulas mērķis ir uzlabot piekļuvi finansējumam, īpaši
MVU, veicināt uzņēmējdarbību un
uzņēmējdarbības kultūru. Regulā par programmu
“Apvārsnis 2020” finanšu instrumenti ir minēti kā galvenais
finansējuma avots pasākumiem, kas saistīti ar tirgu, kuru
atbalsta saskaņā ar programmu, un EIF būs liela nozīme,
īstenojot šādus finanšu instrumentus. Tāpēc ierosinātajai
EIF kapitāla palielināšanai tiek ierosināts izmantot daļu
no apropriācijām, kas pieejamas programmai COSME un
“Apvārsnis 2020”. Vajadzīgās korekcijas 2014. gada
budžetā tiks ierosinātas atsevišķi budžeta grozījumu
projektā. 
2014/0034 (COD)
Priekšlikums
EIROPAS PARLAMENTA UN PADOMES LĒMUMS
par Eiropas Savienības dalību
Eiropas Investīciju fonda kapitāla palielināšanā
EIROPAS PARLAMENTS UN EIROPAS
SAVIENĪBAS PADOME,
ņemot vērā Līgumu par
Eiropas Savienības darbību un jo īpaši tā 173. panta 3. punktu,
ņemot vērā Eiropas Komisijas
priekšlikumu,
pēc leģislatīvā akta
projekta nosūtīšanas valstu parlamentiem,
ņemot vērā Eiropas Ekonomikas
un sociālo lietu komitejas atzinumu, 
saskaņā ar parasto likumdošanas
procedūru,
tā kā:
(1)       Saskaņā ar Padomes 1994. gada
6. jūnija Lēmumu 94/375/EK par Kopienas dalību Eiropas
Investīciju fondā[6]
Eiropas Investīciju fonds (“Fonds”) tika nodibināts 1994. gadā,
lai “veicinātu ilgtspējīgu un līdzsvarotu izaugsmi
Kopienā”. 
(2)       Pēc tam, kad 2007. gadā
tika palielināts parakstītais kapitāls, Fonda
reģistrētais pamatkapitāls ir EUR 3 miljardi, kas
sadalīti 3000 daļās ar vērtību EUR 1 miljons
katra, un apmaksātā kapitāla attiecība ir 20 %.
Savienība, kuru pārstāv Komisija, piedalījās Fonda
parakstītā kapitāla iepriekšējā
palielināšanā saskaņā ar Padomes 2007. gada 19. aprīļa
Lēmumu 2007/247/EK par Kopienas dalību Eiropas Investīciju
fonda kapitāla palielināšanā[7].

(3)       Tādējādi
Savienība, kuru pārstāv Komisija, patlaban ir
parakstījusies uz pavisam 900 Fonda kapitāla daļām ar
nominālo vērtību EUR 900 miljoni, no kuriem EUR 180 miljoni
ir apmaksāti. 
(4)       2012. gada 28. un 29. jūnija
Eiropadome pieņēma “Izaugsmes un nodarbinātības paktu”, lai
veicinātu gudru, ilgtspējīgu, integrējošu, resursu
ziņā efektīvu un nodarbinātību veicinošu izaugsmi.
Šajā kontekstā starp turpmākajām steidzamajām
darbībām, kas vajadzīgas Savienības līmenī, lai
veicinātu izaugsmi un nodarbinātību, vairāk finansētu ekonomiku
un padarītu Eiropu konkurētspējīgāku kā vietu
ražošanai un ieguldījumiem, Eiropadome savos secinājumos
uzsvēra, ka sadarbībā ar pastāvošajām valstu
struktūrām, piemēram, valstu attīstību veicinošām
bankām un iestādēm, būtu jāizstrādā Fonda
rīcība, jo īpaši attiecībā uz riska kapitāla
darbībām. 
(5)       Lai vēl vairāk
veicinātu ieguldījumus un kredītu pieejamību, 2013. gada 28. un
29. jūnija Eiropadome ierosināja “Jaunu investīciju
plānu Eiropai”, lai atbalstītu mazos un vidējos
uzņēmumus (MVU) un veicinātu ekonomikas finansēšanu.
Šajā sakarā Eiropadome savos secinājumos kā prioritāru
pasākumu aicināja Komisiju un EIB palielināt Fonda
kredītkvalitātes uzlabošanas spēju.
(6)       Atgādinot, ka
joprojām prioritāte ir ekonomikas, jo īpaši MVU, parastās
kreditēšanas atjaunošana, Eiropadome 2013. gada decembrī
aicināja Komisiju un EIB turpināt uzlabot Fonda spēju,
palielinot tā kapitālu, lai līdz 2014. gada maijam
panāktu galīgo vienošanos.
(7)       Pašreizējais Fonda pašu
kapitāla apjoms neļauj būtiski paplašināt Fonda
darbības, atbildot uz Eiropadomes aicinājumu, jo Fonda garantiju un
riska kapitāla darbības nedrīkst pārsniegt maksimālo
pieļaujamo apjomu, kas noteikts Fonda statūtu 26. pantā vai
Fonda pilnsapulcē. Turklāt Fonda kredītkvalitātes
uzlabošanas spēja aprobežojas ar pieejamo pašu kapitāla apjomu.
(8)       Tāpēc Fonda
direktoru padome 2013. gada 26. novembrī pamatā ir
apstiprinājusi EIF parakstītā kapitāla palielinājumu par
līdz pat EUR 1500 miljoniem, lai varētu veikt nepieciešamo pašu
kapitāla palielinājumu. Direktoru padomei savlaicīgi tiks
iesniegti tehniskie noteikumi un sīki izstrādātās
procedūras apraksts, pieprasot atļauju iesniegt priekšlikumu
apstiprināšanai Fonda 2014. gada pilnsapulcē.
(9)       Uz jaunajām
kapitāla daļām Fonda kapitāla daļu īpašniekiem
būtu jāparakstās pēc saviem ieskatiem četru gadu
laikposmā, kas sāktos 2014. gadā un beigtos 2017. gadā.
Jauno kapitāla daļu cena būtu jānosaka katru gadu,
pamatojoties uz neto aktīvu vērtības formulu, par kuru
vienojušies Fonda kapitāla daļu īpašnieki.
(10)     Ikgadējās
dividendes, kuras tiks saņemtas laikposmā no 2014. līdz 2017. gadam
par Savienības līdzdalību Fondā, būtu jāuzskata
par ārējiem piešķirtajiem ieņēmumiem un
jāizmanto, lai daļēji segtu kapitāla palielināšanas
izmaksas. Tā rezultātā būtu jāpieaug kapitāla
palielināšanai pieejamo budžeta līdzekļu apjomam, šādi
palīdzot sasniegt mērķi par relatīvās Savienības
līdzdalības Fondā saglabāšanu pašreizējā
līmenī (30 %).
(11)     Savienībai ir
lietderīgi piedalīties Fonda kapitāla palielināšanā,
lai sasniegtu Savienības mērķus par tādas vides veidošanu,
kas ir labvēlīga iniciatīvai un uzņēmumu, īpaši
MVU, attīstībai visā Savienībā, un veicināt
tās inovāciju, pētniecības un tehnoloģiju
attīstības politikas rūpnieciskā potenciāla
labāku izmantošanu, kā noteikts 2012. gada jūnija, 2013. gada
jūnija un 2013. gada decembra Eiropadomes secinājumos un
sīki izklāstīts “Izaugsmes un nodarbinātības
paktā” un “Jaunajā investīciju plānā Eiropai”. 
(12)     Lai Savienības
pārstāvis iespējami drīz EIF pilnsapulcē varētu
balsot par kapitāla palielināšanu, lēmumam būtu
jāstājas spēkā nākamajā dienā pēc
tā publicēšanas,
IR PIEŅĒMUŠI ŠO LĒMUMU.
1. pants
Papildus pašreizējai
līdzdalībai Eiropas Investīciju fondā (“Fonds”)
Savienība parakstās uz, lielākais, 450 Fonda kapitāla
daļām ar daļas nominālvērtību EUR 1 miljons.
Parakstīšanos uz kapitāla daļām un gada maksājumus
veic saskaņā ar noteikumiem un nosacījumiem, kurus apstiprina
Fonda pilnsapulce. 
2. pants
Savienība iegādājas jaunās
kapitāla daļas Fondā četru gadu laikposmā, kas
sākas 2014. gadā. No 2014. līdz 2017. gadam
saņemtās dividendes par Savienības dalību Fondā
uzskata par ārējiem piešķirtajiem ieņēmumiem
saskaņā ar 21. panta 4. punktu Eiropas Parlamenta un
Padomes 2012. gada 25. oktobra Regulā (ES, Euratom) Nr. 966/2012
par finanšu noteikumiem, ko piemēro Savienības vispārējam
budžetam[8],
un izmanto, lai daļēji segtu parakstīšanās izmaksas. 
Turklāt Eiropas Savienības
vispārējā budžetā pārējo izmaksu segšanai ir
pieejama kopsumma, kas visam laikposmam nepārsniedz EUR 170 miljonus,
izmantojot apropriācijas, kas jau ir ieplānotas 2014.–2020. gada
daudzgadu finanšu shēmas 1a izdevumu kategorijā, lai saglabātu
nemainīgus piešķirtos kopējos izdevumus. Saskaņā ar
Regulas (ES, Euratom) Nr. 966/2012 85. panta 4. punktu budžeta
saistības var sadalīt gada maksājumos, ko veic četru gadu
laikposmā.
3. pants
Šis lēmums stājas spēkā
nākamajā dienā pēc tā publicēšanas Eiropas
Savienības Oficiālajā Vēstnesī.
Briselē,
Eiropas Parlamenta vārdā —                        Padomes
vārdā —
priekšsēdētājs                                                 priekšsēdētājs
TIESĪBU AKTA FINANŠU
PĀRSKATS
1.           PRIEKŠLIKUMA/INICIATĪVAS
KONTEKSTS 
              1.1.    Priekšlikuma/iniciatīvas nosaukums 
              1.2.    Attiecīgās politikas jomas ABM/ABB
struktūrā
              1.3.    Priekšlikuma/iniciatīvas būtība 
              1.4.    Mērķi 
              1.5.    Priekšlikuma/iniciatīvas pamatojums 
              1.6.    Ilgums un finansiālā ietekme 
              1.7.    Paredzētie pārvaldības veidi 
2.           PĀRVALDĪBAS
PASĀKUMI 
              2.1.    Uzraudzības un ziņošanas noteikumi 
              2.2.    Pārvaldības un kontroles sistēma 
              2.3.    Krāpšanas un pārkāpumu
novēršanas pasākumi 
3.           PRIEKŠLIKUMA/INICIATĪVAS
PAREDZAMĀ FINANSIĀLĀ IETEKME 
              3.1.    Attiecīgās daudzgadu finanšu shēmas
izdevumu kategorijas un budžeta izdevumu pozīcijas 
              3.2.    Paredzamā ietekme uz izdevumiem 
              3.1.2. Kopsavilkums par
paredzamo ietekmi uz izdevumiem 
              3.2.2. Paredzamā
ietekme uz darbības apropriācijām 
              3.3.2. Paredzamā
ietekme uz administratīvajām apropriācijām
              4.3.2. Saderība ar
kārtējo daudzgadu finanšu shēmu
              5.3.2. Trešo personu
iemaksas 
              3.3.    Paredzamā ietekme uz
ieņēmumiem
TIESĪBU
AKTA FINANŠU PĀRSKATS
1.           PRIEKŠLIKUMA/INICIATĪVAS
KONTEKSTS 
1.1.        Priekšlikuma/iniciatīvas
nosaukums 
Eiropas Investīciju fonda kapitāla
palielinājuma un Savienības dalības kapitāla
palielinājumā apstiprināšana
1.2.        Attiecīgās
politikas jomas ABM/ABB struktūrā[9] 
01 sadaļa — Ekonomika un finanses
1.3.        Priekšlikuma/iniciatīvas
būtība 
¨ Priekšlikums/iniciatīva attiecas uz jaunu darbību 
¨ Priekšlikums/iniciatīva attiecas uz jaunu darbību,
pamatojoties uz izmēģinājuma projektu/sagatavošanas darbību[10] 
ý Priekšlikums/iniciatīva attiecas uz esošas darbības
pagarināšanu 
¨ Priekšlikums/iniciatīva attiecas uz darbību, kas
pārveidota jaunā darbībā 
1.4.        Mērķi
1.4.1.     Komisijas daudzgadu
stratēģiskie mērķi, kurus plānots sasniegt ar
priekšlikumu/iniciatīvu 
Mērķis “Aktīvi sadarboties ar EIB
un EIF ES politikas īstenošanā” 
Mērķis “Turpināt cieši sadarboties
ar EIB un EIF tādu finanšu instrumentu veidošanā, ar ko atbalsta
stratēģijas “Eiropa 2020” mērķus nākamajai
daudzgadu finanšu shēmai”
1.4.2.     Konkrētie mērķi
un attiecīgās ABM/ABB darbības 
Konkrētais mērķis Nr. ..
1.
Mērķis “Veicināt ES intereses EIB/EIF pārvaldes
struktūrās un stiprināt ES un EIB/EIF sadarbību, lai
nodrošinātu, ka EIB/EIF aizdevumu izsniegšana ir saskaņota ar ES
politikas prioritātēm, īpaši Eiropas Savienībā”
Attiecīgās ABM/ABB darbības 
01.04. sadaļa.
Finanšu darbības un instrumenti
1.4.3.     Paredzamie rezultāti un
ietekme
Lielāks kapitāls dos EIF iespēju
pienācīgi reaģēt uz Eiropadomes secinājumiem,
izmantojot divus veidus.
·              
Lielāks kapitāls palielinās MVU
aizņēmumu finansēšanas piedāvājumu (ko īstenos, izmantojot
kredītkvalitātes uzlabošanu un garantiju darbības). 
·              
Lielāks kapitāls radīs papildu
ieguldījumu spēju, ko izmantot privātam pašu kapitālam,
mezonīna, riska un izaugsmes kapitālam. 
Turklāt lielāks kapitāls ļaus
EIF veikt pašu kapitāla līdzieguldījumus, izmantojot Komisijas
mandātus, piemēram, COSME un “Apvārsnis 2020”, un
tādējādi vairāk saskaņot Komisijas un EIF intereses
atbilstīgi Finanšu regulai. Visbeidzot piedalīšanās
pašreizējā kapitāla palielināšanā nodrošinās to,
ka ES daļa EIF kapitālā vismaz paliek nemainīga un netiek
samazināta.
Kredītkvalitātes uzlabošanas un
garantiju darbības
Gaidāms, ka nākamajā
plānošanas periodā EIF ievērojami paplašinās
kredītkvalitātes uzlabošanas darbības, ik gadu izmantojot
EUR 2,0 miljardus līdz EUR 3,0 miljardus (kas katru
gadu kalpotu kā katalizators MVU kreditēšanai EUR 11 miljardu
līdz EUR 20 miljardu apmērā) ar īpašu
intensitāti 2015. un 2016. gadā. Šīs papildu
kredītkvalitātes uzlabošanas darbības nosaka vajadzību
palielināt EIF pašu līdzekļus par EUR 400 miljoniem, ko
2014.–2016. gadā papildinātu EIB mandāts līdz
EUR 2,3 miljardiem. Darbību paplašināšanas
rezultātā būtu par 50 % jāpalielinās to MVU
skaitam, uz kuriem attieksies EIF kredītkvalitātes uzlabošanas un
garantiju darbības.
Privātā pašu kapitāla
darbības
Papildu kapitāls ļaus EIF pievērsties
būtiskām nepilnībām sākuma, riska un izaugsmes
kapitāla tirgos. Šīs galvenās iniciatīvas atbalstīs
gan pētniecības, izstrādes un inovācijas politiku, gan
nodarbinātības, izaugsmes un sociālās kohēzijas
politiku. Kopumā papildu saistības EUR 400 miljonu
apmērā būs jāatbalsta ar EUR 150 miljoniem
līdz 200 miljoniem papildu EIF pašu kapitāla. Paplašinot
darbības, būtu par 50 % jāpalielinās to MVU skaitam,
kuri gūst labumu no EIF privātā pašu kapitāla
darbībām.
1.4.4.     Rezultātu un ietekmes
rādītāji 
To, vai mērķi ir sasniegti, noteiks,
izmantojot kredītkvalitātes uzlabošanas darījumu skaitu,
panākto katalizatora ietekmi, tādu aizdevumu apjomu, kas pieejami
MVU, to MVU skaitu, kuriem sniegts atbalsts, kā arī
ģeogrāfisko diversifikāciju. Rezultāti tiks noteikti,
aplūkojot to MVU skaita pieaugumu, uz kuriem attiecas EIF
kredītkvalitātes uzlabošanas un garantiju darbības.
Riska kapitāla darbību ietekme tiks
noteikta, izmantojot darījumu skaitu, atbalstīto uzņēmumu skaitu,
sviras efektu (t. i., kopējo līdzieguldījumu apjomu),
kā arī katalizatora ietekmi (t. i., līdzieguldījumu
apjomu, kas tieši attiecināms uz EIF), maksājumu apjomu
galīgajiem saņēmējiem, kā arī
ģeogrāfisko diversifikāciju. Rezultāti tiks noteikti,
aplūkojot to MVU skaita pieaugumu, kuri gūst labumu no EIF
privātā pašu kapitāla darbībām.
1.5.        Priekšlikuma/iniciatīvas
pamatojums 
1.5.1.     Īstermiņa vai
ilgtermiņa vajadzības
EIF izmanto pašu līdzekļus kā
kapitāla piešķīrumu garantiju darbībām un kā pašu
kapitāla maksājumus riska kapitāla ieguldījumiem. Pašreizējais
EIF pašu kapitāla apjoms ierobežo EIF spēju ievērojami paplašināt
riska kapitāla darbības un kredītkvalitātes uzlabošanas
darbības, ko pieprasīja 2012. gada jūnija, 2013. gada
jūnija un 2013. gada decembra Eiropadome. 
1.5.2.     ES iesaistīšanās pievienotā
vērtība 
Papildu spēja, kas radīsies, palielinot
EIF kapitālu, ļaus EIB grupai izmantot sviras efektu, kas turpmākajos
7 gados ļaus izsniegt jaunus aizdevumus un nomas finansējumus vēl
EUR 45 miljardu (aplēse) apmērā. Kapitāla
palielināšanas rezultātā arī paplašinātos EIF
iespējas sadarboties ar tā kapitāla daļu īpašniekiem
(Komisiju, EIB un finanšu iestādēm) un trešām pusēm,
īstenojot kredītkvalitātes uzlabošanas darbības. 
Lielāka EIF ieguldījumu spēja tiks
izmantota arī Eiropas riska kapitāla tirgū, īpaši
saistībā ar uzņēmējdarbības uzsākšanas un
sākuma finansējumu. Tādējādi tiks palielināts EIF
ieguldījums, īstenojot stratēģijas “ES 2020”
mērķi par gudru un ilgtspējīgu izaugsmi, ar kuru tiek radītas
darbavietas, jo īpaši īstenojot šādas pamatiniciatīvas, kas
attiecas uz MVU piekļuvi finansējumam:
·      “Inovācijas savienība”;
·      “Rūpniecības politika globalizācijas laikmetā”;
·      “Rīcības plāns, lai uzlabotu MVU piekļuvi
finansējumam”.
Visbeidzot ierosinātā kapitāla
palielināšana būs arī iespēja palielināt finanšu
iestāžu nozīmi EIF, palielinot to līdzdalību. 
1.5.3.     Līdzīgas
līdzšinējās pieredzes rezultātā gūtās
atziņas
Padomes Lēmumā 2007/247/EK bija aicināts
līdz 2012. gada 31. jūlijam izvērtēt Fonda pašu
līdzekļu darbības. Šis izvērtējums liecina, ka EIF
pašu līdzekļu darbībām ir pievienotā
vērtība, nodrošinot Eiropas MVU finanšu darbības (riska
kapitāls un aizņēmumu finansējums), ieskaitot panākto
ieguldījumu apjomu, inovatīvu finanšu instrumentu izstrādi un
ieguldījumu infrastruktūras un ekosistēmu izveidi, kas pamatojas
uz partnerību un kopīgām zināšanām. Kā izklāstīts
paskaidrojuma rakstā (2. iedaļa. Apspriešanas rezultāti ar
ieinteresētajām personām un ietekmes novērtējumi),
izvērtējumā secināts, ka joprojām ir stingri
argumenti, kas pamato ES līdzdalību.
Neatkarīgi no konstatētās
pievienotās vērtības izvērtējumā tika noteiktas
vairākas jomas, kurās vēl varētu palielināt EIF pašu
līdzekļu darbību ietekmi uz politiku. Reaģējot uz
izvērtējuma secinājumiem, Komisija ir sagatavojusi turpmāku
rīcības plānu, lai vēl vairāk palielinātu ES
līdzdalības EIF pievienoto vērtību. Rīcības
plāns 2012. gada novembrī tika iesniegts Padomei un Parlamentam, un
patlaban tas tiek īstenots.
1.5.4.     Saderība un
iespējamā sinerģija ar citiem atbilstošiem instrumentiem 
Komisija sistemātiski veicina ciešu
sadarbību un kopīgas iniciatīvas ar EIB grupu. Šie
efektīvie pasākumi ir ļoti vajadzīgi, lai veicinātu
atveseļošanos nestabilajā ekonomiskajā vidē.
Turklāt EIF pašu līdzekļi papildina
ES un EIB mandātus (piemēram, finanšu instrumentus saskaņā
ar programmu COSME un “Apvārsnis 2020” un EIB riska
kapitāla līdzekļu mandātu). EIF pašu līdzekļi ir
nepieciešami, lai ar ES līdzekļiem panāktu sviras efektu. 
1.6.        Ilgums un
finansiālā ietekme 
¨ Ierobežota ilguma
priekšlikums/iniciatīva 
–     
¨ Priekšlikuma/iniciatīvas darbības laiks:
[DD.MM.]GGGG.–[DD.MM.]GGGG. 
–     
x Finansiālā ietekme no 2014. gada līdz 2017. gadam

¨ Neierobežota ilguma
priekšlikums/iniciatīva
–     
Īstenošana ar uzsākšanas periodu no
[GGGG. līdz GGGG.],
–     
pēc kura turpinās normāla darbība.
1.7.        Paredzētie
pārvaldības veidi[11] 
No 2014. gada budžeta
X Tieša pārvaldība, ko
īsteno Komisija
2.           PĀRVALDĪBAS
PASĀKUMI 
2.1.        Uzraudzības un
ziņošanas noteikumi 
EIF gada pārskats un Revīzijas padomes
gada darbības ziņojums arī turpmāk tiks iesniegts Padomei
un Eiropas Parlamentam, kā paredzēts Padomes Lēmumā 2007/247/EK.

Direktoru padome novērtē lielāko
daļu EIF atsevišķo darbību un uzrauga riska kapitāla un
garantiju portfeļus. Tā arī nodrošina, lai Fonds tiktu
pārvaldīts atbilstīgi tā statūtiem un direktoru
padomes pieņemtajām konkrētajām vadlīnijām.
Komisija ir iecēlusi divus direktoru padomes locekļus un divus
aizstājējus. Trīspusējā nolīgumā starp EIF,
Revīzijas palātu un Komisiju ir paredzēti noteikumi
saistībā ar Revīzijas palātai sniedzamajiem dokumentiem un
informāciju, kas attiecas uz ES dalību EIF kapitālā.
Visbeidzot EIF darbību vērtē
šādas trīs nozīmīgākās reitingu
aģentūras: Fitch, Moody’s un Standard & Poor’s. 
2.2.        Pārvaldības un
kontroles sistēma 
2.2.1.     Apzinātie riski
Šis priekšlikums nemaina ar ES
līdzdalību EIF saistītā riska veidu. Gan ieguldījumu,
gan riska pārvaldības struktūra EIF paliek tāda paša. Riska
pārvaldības funkcijas atbilst tirgus paraugpraksei,
piemērojamajiem standartiem, tiesību aktiem un Bāzeles II
prasībām.
2.2.2.     Informācija par
izveidotās iekšējās kontroles sistēmas struktūru
Ar EIF riska pārvaldības un
uzraudzības funkciju tiek aptvertas visas EIF darbības, regulāri
tiek uzraudzīts atsevišķu darījumu risks, kā arī risks
portfeļa līmenī, un novērtēti jaunie un esošie
darījumi. 
EIF gada pārskatu revīziju veic
ārējie revidenti saskaņā ar EIF revīzijas padomes
mandātu. Šos pārskatus gada pilnsapulcē apstiprina kapitāla
daļu īpašnieki. 
Iekšējā revīzijā, ko veic EIB,
tiek pārbaudīta un novērtēta iekšējās kontroles sistēmu
koncepcija un efektivitāte. Revīzijas padome regulāri tiekas ar
iekšējo revidentu un uzrauga to darbību īstenošanu, par ko ir
panākta vienošanās.
2.2.3.     Kontroles izmaksu un ieguvumu
aplēse un kļūdas riska paredzamā līmeņa
novērtējums
Kapitāla palielināšana ir saistīta
ar līdzdalību starptautiskā finanšu iestādē. EIF
statūtos paredzētas regulāras kontroles, ko veic gan
iekšējie, gan ārējie EIF revidenti. 
2.3.        Krāpšanas un
pārkāpumu novēršanas pasākumi 
EIF ir neatkarīga atbilstības un
darbības riska nodaļa, kas nodrošina, ka visām EIF
darbībām tiek piemēroti augstākie integritātes
standarti saskaņā ar starptautisko paraugpraksi. 
3.           PRIEKŠLIKUMA/INICIATĪVAS
PAREDZAMĀ FINANSIĀLĀ IETEKME 
3.1.        Attiecīgās
daudzgadu finanšu shēmas izdevumu kategorijas un budžeta izdevumu
pozīcijas 
·      Esošās budžeta izdevumu pozīcijas 2014. gadā
Sarindotas pa
daudzgadu finanšu shēmas izdevumu kategorijām un budžeta
pozīcijām
 Daudzgadu finanšu shēmas izdevumu kategorija || Budžeta pozīcija || Izdevumu veids || Iemaksas 
   || Dif./nedif. ([12])   || no EBTA valstīm[13]   || no kandidātvalstīm[14]   || no trešām valstīm || Finanšu regulas 21. panta 2. punkta b) apakšpunkta nozīmē 
 1a || 01.04.01.01 – Eiropas Investīciju fonds – Parakstītā kapitāla samaksātā daļa 01.04.01.02 – Eiropas Investīciju fonds – Parakstītā kapitāla pieprasāmā daļa || Dif. || NĒ || NĒ || NĒ || NĒ 
 1a || 02.02.02 – Finansējuma pieejamības uzlabošana mazajiem un vidējiem uzņēmumiem (MVU) pašu kapitāla un aizņēmumu veidā || Dif. || JĀ || NĒ || NĒ || NĒ 
 1a || 08.02.02.02 – Piekļuves uzlabošana riska finansējumam ieguldījumiem pētniecībā un inovācijā || Dif. || JĀ || NĒ || NĒ || NĒ 
3.2.        Paredzamā ietekme uz
izdevumiem 
Ar šo
priekšlikumu netiks palielināts 2014.–2020. gada daudzgadu finanšu
shēmas 1a izdevumu kategorijā plānoto izdevumu kopējais
līmenis, jo apropriācijas, kas plānotas finanšu instrumentiem
saskaņā ar programmu COSME un “Apvārsnis 2020”, tiks
izmantotas EIF kapitāla palielināšanai. 
 EIF kapitāla palielināšanais finansējuma avoti ||   || 2014 || 2015 || 2016 || 2017 
 02.02.02 budžeta pozīcija – Finansējuma pieejamības uzlabošana mazajiem un vidējiem uzņēmumiem (MVU) pašu kapitāla un aizņēmumu veidā || Saistības || 21,250 || 21,250 || 21,250 || 21,250 
   || Maksājumi || 21,250 || 21,250 || 21,250 || 21,250 
 08.02.02.02 budžeta pozīcija – Piekļuves uzlabošana riska finansējumam ieguldījumiem pētniecībā un inovācijā || Saistības || 21,250 || 21,250 || 21,250 || 21,250 
   || Maksājumi || 21,250 || 21,250 || 21,250 || 21,250 
3.2.1.     Kopsavilkums par paredzamo
ietekmi uz izdevumiem
EUR miljonos (trīs zīmes aiz komata)
 Daudzgadu finanšu shēmas izdevumu kategorija || 01 04 || Finanšu darbības un instrumenti 
 ĢD: <…….> ||   ||   ||   2014. gads   || 2015. gads || 2016. gads || 2017. gads || 2018.–2020. gads || KOPĀ 
  Darbības apropriācijas ||   ||   ||   ||   ||   ||   ||   ||   
 Budžeta pozīcijas numurs: 01040101 || Saistības || (1) || 42,500 || 42,500 || 42,500 || 42,500 || 0 || 0 || 0 || 170,000 * 
 Maksājumi || (2) || 42,500 || 42,500 || 42,500 || 42,500++++++++ || 0 || 0 || 0 || 170,000 * 
 Budžeta pozīcijas numurs: 01040102 || Saistības || (1a) || p. m. || p. m. || p. m. || p. m. || p. m. || p. m. || p. m. ||   
 Maksājumi || (2 a) || p. m. || p. m. || p. m. || p. m. || p. m. || p. m. || p. m. ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   
 Administratīvās apropriācijas, kas tiek finansētas no konkrētu programmu piešķīrumiem[15] ||   ||   ||   ||   ||   ||   ||   ||   
 Budžeta pozīcijas numurs: ||   || (3) ||   ||   ||   ||   ||   ||   ||   ||   
 KOPĀ — ĢD <….> apropriācijas || Saistības || =1a +1b+1c +3 || 42,500 || 42,500 || 42,500 || 42,500 || 0 || 0 || 0 || 170,000 
 Maksājumi || =2a+2b+2c+3 || 42,500 || 42,500 || 42,500 || 42,500 || 0 || 0 || 0 || 170,000 
  KOPĀ — darbības apropriācijas || Saistības || (4) || 42,500 || 42,500 || 42,500 || 42,500 ||   ||   ||   || 170,000 
 Maksājumi || (5) || 42,500 || 42,500 || 42,500 || 42,500 ||   ||   ||   || 170,000 
  KOPĀ — administratīvās apropriācijas, kas tiek finansētas no konkrētu programmu piešķīrumiem || (6) ||   ||   ||   ||   ||   ||   ||   ||   
 KOPĀ — daudzgadu finanšu shēmas 1a IZDEVUMU KATEGORIJAS apropriācijas || Saistības || =4+ 6 || 42,500 || 42,500 || 42,500 || 42,500 ||   ||   ||   || 170,000 
 Maksājumi || =5+ 6 || 42,500 || 42,500 || 42,500 || 42,500 ||   ||   ||   || 170,000 
   ||   ||   ||   ||   ||   ||   ||   ||   ||   
 Daudzgadu finanšu shēmas izdevumu kategorija || 5 || “Administratīvie izdevumi” 
EUR miljonos (trīs zīmes aiz komata)
   ||   ||   || 2014. gads || 2015. gads || 2012. gads || 2017. gads || 2018.–2020. gads || KOPĀ — 
 ĢD: <…….> || 
  Cilvēkresursi || 0,262 || 0,262 || 0,262 || 0,262 || 0,262 || 0,262 || 0,262 || 1,834 
  Pārējie administratīvie izdevumi ||   ||   ||   ||   || 0,200 * ||   ||   || 0,200 * 
 KOPĀ — <….> ĢD || Apropriācijas || 0,262 || 0,262 || 0,262 || 0,262 || 0,462 || 0,262 || 0,462 || 2,034 
*
Novērtēšanai, ko veic ārējie konsultanti. 
 KOPĀ — daudzgadu finanšu shēmas 5. IZDEVUMU KATEGORIJAS apropriācijas || (Saistību summa = maksājumu summa) || 0,262 || 0,262 || 0,262 || 0,262 || 0,462 || 0,262 || 0,462 || 2,034 
EUR miljonos (trīs zīmes aiz komata)
   ||   ||   || 2014. gads[16] || 2015. gads || 2016. gads || 2017. gads || 2018.–2020. gads || KOPĀ 
 KOPĀ — daudzgadu finanšu shēmas 1.–5. IZDEVUMU KATEGORIJAS apropriācijas || Saistības || 42,762 || 42,762 || 42,762 || 42,762 || 0,462 || 0,262 || 0,462 || 172,034 
 Maksājumi || 42,762 || 42,762 || 42,762 || 42,762 || 0,462 || 0,262 || 0,462 || 172,034 
3.2.2.     Paredzamā ietekme uz
darbības apropriācijām 
–     
¨ Priekšlikums/iniciatīva neparedz izmantot darbības
apropriācijas 
–     
X  Priekšlikums/iniciatīva paredz
darbības apropriācijas izmantot šādā veidā:
Saistību apropriācijas EUR miljonos
(trīs zīmes aiz komata)
 Norādīt mērķus un rezultātus   ò ||   ||   || 2014. gads || 2015. gads || 2016. gads || 2017. gads || 2018.–2020. gads || KOPĀ 
 REZULTĀTI 
 Rezultāta veids[17]   || Rezultāta vidējās izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Daudzums || Izmaksas || Kopējais rezultātu daudzums || Kopējās izmaksas 
 KONKRĒTAIS MĒRĶIS Nr. 1[18]... Veicināt ES intereses EIB/EIF pārvaldes struktūrās un stiprināt ES un EIB/EIF sadarbību, lai nodrošinātu, ka EIB/EIF aizdevumu izsniegšana, īpaši Eiropas Savienībā, ir saskaņota ar ES politikas prioritātēm ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 – Rezultāts ||   ||   ||   || 42,500 ||   || 42,500 ||   || 42,500 ||   || 42,500 ||   || 0 ||   || 0 ||   || 0 ||   || 170,000 
 Starpsumma — konkrētais mērķis Nr. 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 KOPĒJĀS IZMAKSAS ||   || 42,500 ||   || 42,500 ||   || 42,500 ||   || 42,500 ||   || 0 ||   || 0 ||   || 0 ||   || 170,000 
3.2.3.     Paredzamā ietekme uz
administratīvajām apropriācijām
3.2.3.1.  Kopsavilkums 
–     
¨ Priekšlikums/iniciatīva neparedz administratīvo
apropriāciju izmantošanu 
–     
X  Priekšlikums/iniciatīva paredz
administratīvo apropriāciju izmantošanu šādā veidā:
EUR miljonos
(trīs zīmes aiz komata)
   || 2014. gads[19]   || 2015. gads || 2016. gads || 2017. gads ||   2018.–2020. gads || KOPĀ 
 Daudzgadu finanšu shēmas 5. IZDEVUMU KATEGORIJA ||   ||   ||   ||   ||   ||   ||   ||   
 Cilvēkresursi || 0,262 || 0,262 || 0,262 || 0,262 || 0,262 || 0,262 || 0,262 || 1,834 
 Pārējie administratīvie izdevumi ||   ||   ||   ||   || 0,200 ||   ||   || 0,200 
 Starpsumma — daudzgadu finanšu shēmas 5. IZDEVUMU KATEGORIJA || 0,262 || 0,262 || 0,262 || 0,262 || 0,462 || 0,262 || 0,462 || 2,034 
 Ārpus daudzgadu finanšu shēmas 5. IZDEVUMU KATEGORIJAS[20]   ||   ||   ||   ||   ||   ||   ||   ||   
 Cilvēkresursi ||   ||   ||   ||   ||   ||   ||   ||   
 Pārējie administratīvie izdevumi ||   ||   ||   ||   ||   ||   ||   ||   
 Starpsumma — daudzgadu finanšu shēmas 5. IZDEVUMU KATEGORIJA || 0,262 || 0,262 || 0,262 || 0,262 || 0,462 || 0,262 || 0,462 || 2,034 
 KOPĀ || 0,262 || 0,262 || 0,262 || 0,262 || 0,462 || 0,262 || 0,462 || 2,034 
Vajadzīgās
cilvēkresursu apropriācijas tiks nodrošinātas no ĢD
apropriācijām, kas jau ir piešķirtas darbības
pārvaldībai un/vai ir pārdalītas attiecīgajā
ģenerāldirektorātā, vajadzības gadījumā
izmantojot arī vadošajam ĢD gada budžeta sadales procedūrā
piešķirtus papildu resursus un ņemot vērā budžeta
ierobežojumus.
3.2.3.2.   Paredzamās
vajadzības pēc cilvēkresursiem 
–     
¨ Priekšlikums/iniciatīva neparedz cilvēkresursu izmantošanu 
–     
X  Priekšlikums/iniciatīva paredz cilvēkresursu
izmantošanu šādā veidā:
Aplēse izsakāma ar pilnslodzes
ekvivalentu
 ||   || 2014. gads || 2015. gads || 2016. gads || 2017. gads ||   2018.–2020. gads 
 ||  Štatu sarakstā ietvertās amata vietas (ierēdņi un pagaidu darbinieki) ||   ||   
 || XX 01 01 01 (Galvenā mītne un Komisijas pārstāvniecības) || 2 || 2 || 2 || 2 || 2 || 2 || 2 
 || XX 01 01 02 (Delegācijas) ||   ||   ||   ||   ||   ||   ||   
 || XX 01 05 01 (Netiešā pētniecība) ||   ||   ||   ||   ||   ||   ||   
 || 10 01 05 01 (Tiešā pētniecība) ||   ||   ||   ||   ||   ||   ||   
  Ārštata darbinieki (izsakot ar pilnslodzes ekvivalentu — FTE)[21]   || 
 || XX 01 02 01 (CA, SNE, INT, ko finansē no vispārīgajām apropriācijām) ||   ||   ||   ||   ||   ||   ||   
 || XX 01 02 02 (CA, LA, SNE, INT un JED delegācijās) ||   ||   ||   ||   ||   ||   ||   
 || XX 01 04 yy[22]   || – Galvenā mītne   ||   ||   ||   ||   ||   ||   ||   
 || – Delegācijas ||   ||   ||   ||   ||   ||   ||   
 || XX 01 05 02 (CA, SNE, INT – netiešā pētniecība) ||   ||   ||   ||   ||   ||   ||   
 || 10 01 05 02 (CA, INT, SNE ‒ tiešā pētniecība) ||   ||   ||   ||   ||   ||   ||   
 || Citas budžeta pozīcijas (precizēt) ||   ||   ||   ||   ||   ||   ||   
 || KOPĀ || 2 || 2 || 2 || 2 || 2 || 2 || 2 
01.04 ir
attiecīgā politikas joma vai budžeta sadaļa.
Vajadzības pēc
cilvēkresursiem tiks nodrošinātas, izmantojot attiecīgā
ĢD darbiniekus, kuri jau ir iesaistīti konkrētās darbības
pārvaldībā un/vai ir pārgrupēti attiecīgajā
ģenerāldirektorātā, vajadzības gadījumā
izmantojot arī vadošajam ĢD gada budžeta sadales procedūrā
piešķirtus papildu resursus un ņemot vērā budžeta
ierobežojumus.
Veicamo uzdevumu
apraksts
 Ierēdņi un pagaidu darbinieki || Galvenie uzdevumi, kas izriet no priekšlikuma, ir šādi: – tiesību akta priekšlikuma sagatavošana; – likumdošanas procedūras uzraudzība Eiropas Parlamentā un Padomē; – attiecības un saziņa ar EIF, īpaši sagatavojot Komisijas nostāju par EIF direktoru padomei iesniegtajiem priekšlikumiem, un pārskatu sniegšanu, – Komisijas nostājas sagatavošana par EIF direktoru padomei iesniegtajiem priekšlikumiem; – tiesību aktos noteikto ziņojumu sagatavošana. 
 Ārštata darbinieki ||   
3.2.4.     Saderība ar
kārtējo daudzgadu finanšu shēmu 
–     
¨ Priekšlikums/iniciatīva atbilst kārtējai daudzgadu
finanšu shēmai
–     
X  Pieņemot priekšlikumu/iniciatīvu,
jāpārplāno attiecīgā izdevumu kategorija daudzgadu
finanšu shēmā
Komisija ierosina izmantot apropriācijas, kas jau
ir ieplānotas finanšu instrumentiem saskaņā ar programmu COSME
un “Apvārsnis 2020”, lai uzlabotu MVU piekļuvi
finansējumam. Attiecīgās budžeta pozīcijas ir
attiecīgi 02 02 02 “Finansējuma pieejamības uzlabošana
mazajiem un vidējiem uzņēmumiem (MVU) pašu kapitāla un aizņēmumu
veidā” un 08 02 02 02 “Piekļuves uzlabošana riska
finansējumam ieguldījumiem pētniecībā un
inovācijā”. Attiecīgā budžeta pozīcija, kurā tiek
saņemti līdzekļi, ir 01 04 01 01 “Eiropas
Investīciju fonds – Parakstītā kapitāla samaksātā
daļa”. Kā minēts iepriekš, vajadzīgā atbilstošā
summa 2014.–2020. gada daudzgadu finanšu shēmā ir EUR 170 000 000.
¨ Pieņemot
priekšlikumu/iniciatīvu, jāpiemēro elastības instruments
vai jāpārskata daudzgadu finanšu shēma[23].
3.2.5.     Trešo personu iemaksas 
–     
Priekšlikums/iniciatīva neparedz trešo personu
līdzfinansējumu 

Paredzamā ietekme uz ieņēmumiem 
–     
¨ Priekšlikums/iniciatīva finansiāli neietekmē
ieņēmumus
–     
X  Priekšlikums/iniciatīva finansiāli
ietekmē:
–                   
¨         pašu resursus 
–                   
X          dažādus ieņēmumus 
EUR miljonos (trīs zīmes aiz komata)
 Budžeta ieņēmumu pozīcija || Kārtējā finanšu gadā pieejamās apropriācijas || Priekšlikuma/iniciatīvas ietekme[24]   
 2014. gads || 2015. gads || 2016. gads || 2017. gads ||   2018.–2020. gads 
 850. pants ||   || 2,477 || 2,078 || 3,112 || 3,800 || p.m. || p.m. || p.m. 
Šajā pantā
paredzēts iegrāmatot Eiropas Investīciju fonda
izmaksātās dividendes par šo ieguldījumu. 
Saskaņā ar EIF
statūtu 24. pantu Fonda mērķis ir nodrošināt
kapitāla daļu īpašniekiem pienācīgu peļņu.
Atbilstīgi EIF pilnsapulces lēmumam Fonds no gada tīrās
peļņas sadala dividendes kapitāla daļu īpašniekiem.
Par ES līdzdalību saņemtās dividendes tiek atmaksātas
ES budžetā (850. pozīcija: EIF maksātās dividendes).
Patlaban EIF
ienākumus pārsvarā veido kases ienākumi,
pārvaldības maksas un ienākumi no pašu līdzekļu
garantiju darbībām. Tā kā ir grūti prognozēt
precīzas turpmāko neto ienākumu un attiecīgo dividenžu
summas, kas ietekmē kapitāla daļu emisijas cenu, Komisija
ierosina iekļaut dividenžu ieņēmumus budžeta izdevumu
pozīcijā 01 04 01 01. Ieņēmumi tiks
piešķirti tikai kapitāla palielināšanas periodā. Iepriekš
minētie skaitļi ir aplēses, pieņemot, ka nākamo
četru gadu laikā nemainīsies pašreizējā dividenžu
izmaksas attiecība (20 %). Tomēr par dividendēm katru gadu
lemj EIF pilnsapulcē. 
[1]               Termins “mandāti” šajā paskaidrojuma rakstā
ir izmantots, lai ietvertu tās EIF darbības, kurās tas izmanto
citus līdzekļus, nevis tikai pašu kapitālu. Mandāti ietver
ES programmas, kuru pārvaldība ir deleģēta EIF. 
[2]               Šo rādītāju pamatā ir EIF
iekšējie pieņēmumi.
[3]               Saskaņā ar EIF statūtiem EIF reģistrēto
pamatkapitālu var palielināt ar EIF pilnsapulces lēmumu, ko
pieņem ar 85 % balsu vairākumu. Tādējādi Komisija
varētu bloķēt pilnsapulces lēmumu, jo tā tur 30 %
no EIF kapitāla daļām.
[4]               Padomes 2007. gada 19. aprīļa
Lēmums 2007/247/EK par Kopienas dalību Eiropas Investīciju
fonda kapitāla palielināšanā (OV L 107, 25.4.2007., 5. lpp.).
[5]               OV L 173, 7.7.1994., 12. lpp.
[6]               OV L 173, 7.7.1994., 12. lpp.
[7]               OV L 107, 25.4.2007., 5. lpp.
[8]               OV L 298, 26.10.2012., 1. lpp.
[9]               ABM – budžeta līdzekļu vadība pa darbības
jomām, ABB — budžeta līdzekļu sadale pa
darbības jomām.
[10]               Kā paredzēts Finanšu regulas 54. panta
2. punkta attiecīgi a) un b) apakšpunktā.
[11]               Skaidrojumus par pārvaldības veidiem un
atsauces uz Finanšu regulu skatīt BudgWeb tīmekļa
vietnē: http://www.cc.cec/budg/man/budgmanag/budgmanag_en.html
[12]               Dif. – diferencētās apropriācijas, nedif.
– nediferencētās apropriācijas.
[13]               EBTA – Eiropas Brīvās tirdzniecības
asociācija. 
[14]               Kandidātvalstis un attiecīgā
gadījumā potenciālās kandidātvalstis no
Rietumbalkāniem.
[15]               Tehniskais un/vai administratīvais atbalsts un ES
programmu un/vai darbību īstenošanas atbalsta izdevumi
(kādreizējās “BA” pozīcijas), netiešā
pētniecība, tiešā pētniecība.
[16]               N gads ir gads, kurā
priekšlikumu/iniciatīvu sāk īstenot.
[17]               Rezultāti ir attiecīgie produkti vai
pakalpojumi (piemēram, finansēto studentu apmaiņu skaits,
uzbūvēto ceļu garums kilometros utt.).
[18]               Konkrētie mērķi, kas norādīti
1.4.2. punktā. “Konkrētie mērķi…”. 
[19]               N gads ir gads, kurā
priekšlikumu/iniciatīvu sāk īstenot.
[20]               Tehniskais un/vai administratīvais atbalsts un ES
programmu un/vai darbību īstenošanas atbalsta izdevumi
(kādreizējās “BA” pozīcijas), netiešā
pētniecība, tiešā pētniecība.
[21]               CA — līgumdarbinieki, LA —
vietējie darbinieki, SNE — valstu norīkotie eksperti, INT —
pagaidu darbinieki, JED — jaunākie eksperti
delegācijās. 
[22]               Ārštata darbiniekiem paredzēto maksimālo
summu finansē no darbības apropriācijām
(kādreizējām “BA” pozīcijām).
[23]               Skatīt Iestāžu nolīguma
(2007.–2013. gads) 19. un 24. punktu.
[24]               Norādītajām tradicionālo pašu
resursu (muitas nodokļi, cukura nodevas) summām jābūt neto
summām, t. i., bruto summām, no kurām atskaitītas
iekasēšanas izmaksas 25 % apmērā.